विंडोज़ नैशविले
विंडोज़ नैशविले (अंग्रेजी में: Windows Nashville) (पहले क्लीवलैंड (Cleveland)) माइक्रोसॉफ्ट विंडोज़ के एक रद्द किये जा चुके संस्करण का कूटनाम (codename) था जो 1996 में रिलीज़ होने वाली "शिकागो" (विंडोज़ 95) और "मेम्फिस" (विंडोज़ 98, जिसका उस समय 1997 में जारी किया जाना निर्धारित था) के बीच जारी होने वाला था। जिसके कारण इसे जनता द्वारा विंडोज 96 के रूप में संदर्भित किया जाता है।इस रिलीज़ का उद्देश्य विंडोज और इंटरनेट एक्सप्लोरर के बीच एक सख्त एकीकरण (tighter integration) पर ध्यान केंद्रित करना था, ताकि नेटस्केप नेविगेटर (Netscape Navigator) के साथ बेहतर प्रतिस्पर्धा किया जा सके ।